న్యూఢిల్లీ : జమ్మూకశ్మీర్ రాష్ట్రంలోని శ్రీనగర్లో భద్రతా బలగాలపై రాళ్లు రువ్విన ఓ విద్యార్థిని ఫుట్బాల్ జట్టు కెప్టెన్ గా ప్రతినిధి బృందంతో కలిసి కేంద్ర హోంశాఖ మంత్రి రాజ్నాథ్సింగ్ను కలిసిన ఫోటోలు అంతర్జాలంలో వైరల్ గా మారాయి. శ్రీనగర్ కు చెందిన అఫ్షాన్ ఆషిక్ (23) డిగ్రీ చదువుతోంది. ఈ ఏడాది శ్రీనగర్ లో అఫ్షాన్ ఆషిక్ భద్రతా బలగాలపై  కోపంతో రాళ్లు రువ్వింది. నాడు చట్టవ్యతిరేకంగా రాళ్లు రువ్విన అఫ్షాన్ ఆషిక్... రాజకీయాలు వదిలి క్రీడా బాట పట్టి ఫుట్ బాల్ క్రీడాకారిణిగా మారింది. జమ్మూకశ్మీర్ మహిళా ఫుట్ బాల్ జట్టు కెప్టెన్ గా గోల్ కీపర్ గా మారిన అఫ్షాన్ ఆషిక్ తన బృందంతోపాటు కేంద్ర హోంశాఖ మంత్రి రాజ్నాథ్సింగ్ను కలిసి మాట్లాడింది. తమ సమస్యలు విన్న కేంద్రమంత్రి వెంటనే జమ్మూకశ్మీర్ ముఖ్యమంత్రి మెహబూబాతో ఫోన్ లో మాట్లాడి ఫుట్ బాల్ జట్టు క్రీడాకారిణులకు మెరుగైన క్రీడాసౌకర్యాలు కల్పించాలని కోరారని అఫ్షాన్ చెప్పింది. తాను ముంబయి ఫుట్ బాల్ క్లబ్ లో చేరి జాతీయ స్థాయి క్రీడల్లో పాల్గొంటానని ఆమె పేర్కొంది. భద్రతా సిబ్బంది తమను తిట్టారనే కోపంతోనే రాళ్లు వేశానని చెపుతున్నఅష్ఫాక్ భవిష్యత్ లో ఫుట్ బాల్ క్రీడాకారిణిగా బాగా ఆడి తన కశ్మీర్ రాష్ట్రానికి, దేశానికి మంచి పేరు తీసుకువస్తానని అఫ్షాన్ ధీమాగా చెప్పింది.
newdhilly : jammookashmir rashtramloni srinagarlo bhadrata balagaalapai raallu ruvvina oo vidyaarthini futbal jattu kepten gaa pratinidhi brundamtho kalisi kendra homsakha mantri rajnathsingnu kalisina photolu antarjaalamlo vairal gaa marai. srinagar ku chendina afshan ashik (23) digri chaduvutondi. ee edaadi srinagar loo afshan ashik bhadrata balagaalapai  kopamtho raallu ruvvindi. naadu chattavyatirekamgaa raallu ruvvina afshan ashik... rajakeeyaalu vadili creeda baata patti fut bal kridaakaarinigaa maarindi. jammookashmir mahila fut bal jattu kepten gaa gol keepar gaa maarina afshan ashik tana brundamtopaatu kendra homsakha mantri rajnathsingnu kalisi matladindi. tama samasyalu vinna kendramantri ventane jammookashmir mukhyamantri mehabubatho fon loo matladi fut bal jattu kreedaakaarinulaku merugaina creedaasoukaryaalu kalpinchaalani korarani afshan cheppindi. taanu mumbai fut bal club loo cheri jaateeya sthaayi creedallo paalgontaanani aame perkondi. bhadrata sibbandi tamanu tittarane kopanthone raallu vaesaanani cheputunnatfac bhavishyat loo fut bal kridaakaarinigaa baga aadi tana kashmir rashtraniki, deshaniki manchi paeru teesukuvastaanani afshan dheemaagaa cheppindi.